open-index/open-wikipedia-markdown huggingface dataset:
Nadiem Amiri

**Nadiem Amiri** (s. 27. lokakuuta 1996 Ludwigshafen am Rhein, Saksa) on saksalainen jalkapalloilija. Pelipaikaltaan hän on hyökkäävä keskikenttäpelaaja. Amiri edustaa Bundesliigassa pelaavaa 1. FSV Mainz 05:tä.

Amiri nousi TSG 1899 Hoffenheimin edustusjoukkueeseen kesällä 2014. Hän oli siirtynyt seuraan SV Waldhof Mannheimista kesällä 2012. Ensimmäisen Bundesliigan ottelunsa Amiri pelasi 7. helmikuuta 2015, kun TSG 1899 Hoffenheim hävisi vieraissa 0–3 VfL Wolfsburgille. Hän pelasi Hoffenheimissa viiden kauden aikana 106 bundesliigaottelua, ja teki niissä 11 maalia ja antoi 13 maalisyöttöä. Mestarien liigassa hän pelasi yhden ottelun. Eurooppa-liigassa hän pelasi kolme ottelua ja teki yhden maalin.

Amiri siirtyi Bayer Leverkuseniin yhdeksän miljoonan euron siirtosummalla kesällä 2019. Kevätkaudella 2022 hän pelasi lainasopimuksella Genoassa 13 ottelua Serie A:ssa. Leverkusenissa hän on vuodenvaihteeseen 2023–2024 mennessä pelannut Bundesliigassa 104 ottelua, joissa hän on tehnyt kahdeksan maalia ja antanut 12 maalisyöttöä. Mestarien liigassa hän on pelannut yhdeksän ottelua. Eurooppa-liigassa pelaamissaan 22 ottelussa hän on tehnyt kaksi ja syöttänyt neljä maalia.

Amiri oli mukana alle 21-vuotiaiden EM-kultaa voittaneessa Saksan maajoukkueessa Puolassa 2017. Vuonna 2019 hän saavutti samassa ikäluokassa EM-hopeaa ja teki turnauksen välierässä kaksi maalia sekä loppuottelussa yhden. Saksan A-majoukkueessa Amiri pelasi ensimmäisen kerran loka-marraskuussa 2019 ystävyysottelussa Argentiinaa sekä EM-karsintaotteluissa Viroa ja Pohjois-Irlantia vastaan. Hän on pelannut kaikkiaan viisi maaottelua, joista viimeisimmän marraskuussa 2020.

## Tilastot
Päivitetty 4. tammikuuta 2024.

## Lähteet

## Aiheesta muualla
CS Universitatea Craiova

**Universitatea Craiova** (usein **U Craiova**)  on jalkapalloseura Craiovan kaupungista Romaniassa. Seura pelaa Romanian korkeimmalla sarjatasolla Liga I:ssa. Universitatea Craiova on voittanut Romanian mestaruuden neljästi: 1973–1974, 1979–1980, 1980–1981 ja 1990–1991. Seura on perustettu ensimmäisen kerran 1948 Craiovan yliopiston opiskelijoiden ja opettajien toimesta, jolloin seuran toimintaan kuului jalkapallon lisäksi muitakin lajeja. Seura perustettiin uudestaan vuonna 2013, kun se oli lakkautettu vuonna 1994.

## Lähteet
Erkki Mikkola (taidemaalari)

**Erkki Ensio Mikkola** (3. helmikuuta 1920 Enso – 2. lokakuuta 1988) oli suomalainen taidemaalari. Mikkola asui sotavuosien jälkeen Hämeenlinnassa ja toimi kultaajana ja kehystäjänä. Hänen taulujaan oli ensimmäisen kerran näytteillä Hämeenlinnassa 1949. Mikkolan maalauksia oli esillä myös ulkomaisissa taidenäyttelyissä. Hän sai valtion taiteilijaeläkkeen. 

Mikkolan teoksia on muun muassa Hämeenlinnan taidemuseon sekä valtion ja Helsingin, Valkeakosken ja Hämeenlinnan kaupunkien kokoelmissa.

## Teoksia
* *Seppä* : maalaus. Etelä-Hämeen keskusammattikoulu 1957
* *Myllymäki* : seinämaalaus. Hämeenlinnan teknillinen koulu 1974

## Lähteet

## Aiheesta muualla
* Suomalaisen kuvataiteen bibliografia : Erkki Mikkola
Organopalladiumyhdisteet

**Organopalladiumyhdisteet** ovat organometalliyhdisteitä, joissa on kovalenttinen sidos palladiumin ja hiilen välillä. Organopalladiumyhdisteet ovat tärkeitä katalyytteinä ja niitä esiintyy välivaiheina useissa orgaanisen kemian reaktioissa.

## Ominaisuudet ja valmistus
Palladium esiintyy organometalliyhdisteissään hapetusluvuilla 0, +II tai +IV. Näistä tyypillisin on +II. Yksinkertaiset alkyyli- tai aryylipalladiumyhdisteet ovat suhteellisen epästabiileja ja reaktiivisia. Erityisesti palladiumin ollessa hapetusluvulla +IV on sen organometalliyhdisteille tyypillinen reaktio pelkistävä eliminaatio. Nämä yhdisteet ovat hieman stabiilimpia silloin kuin niiden lisäksi ligandina yhdisteessä on myös jokin kelatoiva ligandi esimerkiksi 2,2′-bipyridiini. Alkyyli- tai aryylipalladiumyhdisteitä voidaan valmistaa transmetallaatioreaktioilla esimerkiksi Grignard-reagensseista, palladiumkompleksien ja organohalogeenien välisillä reaktioilla ja nukleofiilien reagoidessa alkeenien ja palladiumin muodostamiin yhdisteisiin.

Organometalliyhdisteet, joissa palladium on sitoutuneena alkeeneihin tai dieeneihin ovat alkyylipalladiumyhdisteitä stabiilimpia ja niitä tunnetaan useita. Näissä yhdisteissä palladium on hapetusluvulla +II. Palladiumin ja alkeenien muodostamat organometalliyhdisteet ovat hyvin yleisiä katalyyttejä ja välituotteita orgaanisen kemian synteeseissä. Alkeenin koordinoituminen palladiumiin tekee siitä poikkeuksellisen elektrofiilisen ja nämä yhdisteet reagoivat nukleofiilien kanssa ja ne voidaan esimerkiksi alkyloida. Näitä yhdisteitä esiintyy muun muassa välituotteina Heck-reaktioissa. Ne voidaan myös hapettaa suhteellisen helposti. Esimerkiksi Wacker-prosessissa alkenyylipalladiumyhdisteet hapetetaan aldehydeiksi.

## Lähteet
Jannik Huth

**Jannik Huth** (s. 15. huhtikuuta 1994 Bad Kreuznach, Saksa) on saksalainen jalkapalloilija. Pelipaikaltaan hän on maalivahti. Huth edustaa Bundesliigassa pelaavaa Paderbornia.

Huth siirtyi Hassia Bingenistä vuonna 2007 1. FSV Mainz 05:een, jossa hän nousi edustusjoukkueeseen kesällä 2015. Bundesliigassa Huth pelasi ensimmäisen ottelunsa 8. huhtikuuta 2017, kun 1. FSV Mainz 05 hävisi vieraissa SC Freiburgille 0–1. Kevätkauden 2018 hän pelasi lainalla alankomaalaisessa Sparta Rotterdamissa. Hän pelasi Eredivisiessa 14 ottelua. Kesällä 2019 hän siirtyi Bundesliigaan nousseeseen Paderborniin, jossa hän pelasi joukkueensa kuusi ensimmäistä liigaottelua mutta jäi sitten kokonaan varamaalivahdiksi.

Huth oli mukana hopealle sijoittuneessa Saksan maajoukkueessa Rio de Janeiron olympialaisissa 2016 mutta jäi turnauksessa vaihtopelaajaksi.

## Tilastot
Päivitetty 29. kesäkuuta 2020.

## Lähteet
Dole

**Dole** on kunta itäisessä Ranskassa Juran departementissa Burgundi-Franche-Comtén alueella.
 
## Nähtävyyksiä
Kunnan nähtävyyksiä on Louis Pasteurin syntymäkoti, missä voi tutustua tunnetun tutkijan elämään ja työhön. Kollegiaalinen kirkko *Collégiale Notre-Dame de Dole* on peräisin 1500-luvulta. Se on arkkitehtuuriltaan sekoitus gotiikkaa ja renessanssia. Kirkon kellotorniin on 255 porrasta ja sinne on mahdollista kiivetä kesäisin. 1600-luvulta peräisin oleva entinen sairaala *Hôtel-Dieu de Dole* on nykyään kaupungin virastotalo ja kirjasto.


Tiedosto:Dole_-_Maison_Pasteur.jpg|Louis Pasteurin syntymäkoti
Tiedosto:Dole_011.jpg|Collégiale Notre-Dame de Dole
Tiedosto:Dole_-_Hôtel-Dieu_07.jpg|Hôtel-Dieu de Dole


## Tunnettuja kuntalaisia
*Louis Pasteur, kemisti ja mikrobiologi
*Hubert-Félix Thiéfaine, laulaja

## Lähteet

## Aiheesta muualla
Kaikkien pyhien kirkko (Wittenberg)

**Kaikkien pyhien kirkko**, (kutsutaan  "Linnankirkko") on Wittenbergissä sijaitseva kirkko, jonka oveen vuonna 1517 Martti Luther naulasi 95 teesiä. Kirkko on Unescon Maailmanperintökohde.

Kirkkossa on Lutherin ja Philipp Melanchthonin hautapaikat. Tornin yläosassa näkyvä teksti on virrestä *[[Jumala ompi linnamme]]* ().

## Lähteet

## Aiheesta muualla
11 foot 8 Bridge

**11 foot 8 Bridge** on alikulkusilta, joka sijaitsee Yhdysvalloissa Pohjois-Carolinan Durhamissa. Lempinimensä silta on saanut sen aiemmasta alituskorkeudesta, joka oli 11 jalkaa ja 8 tuumaa (n. 3,56 metriä). Silta on herättänyt huomiota tiedotusvälineissä, koska siltaan törmääminen on yleistä. Kun korkea ajoneuvo, kuten kuorma-auto ja asuntoauto, törmää poikkeuksellisen matalaan alikulkusiltaan, ilmastointilaite tai ajoneuvon katto vahingoittuu. Törmäyksistä on levinnyt internetiin paljon videoleikkeitä.

Silta valmistui vuonna 1940, ja sen alikulkukorkeus oli vuosikymmenien ajan vain 3,56 metriä korkea. Vuonna 2019 sitä korotettiin 8 tuumalla eli noin 20 senttimetrillä 3,76 metriin. Samalla myös siltaa turvaava I-palkki vaihdettiin. Siltaa ei voi korottaa enempää, koska myös läheistä tasoristeystä olisi nostettava. Myöskään katua ei voi laskea, koska suuri viemäriverkosto kulkee 1,2 metriä sen alapuolella. Korotuksen myötä siltaan viitattu myös nimellä ”11foot8+8”. 

Lukuisista varoitusmerkeistä ja -laitteista huolimatta siltaan törmäsi kuorma-auto keskimäärin kerran kuukaudessa ennen korotusta; korotuksen jälkeen törmäykset ovat harventuneet. Läheisessä toimistossa työskentelevä Jürgen Henn on asentanut videokameran tallentamaan törmäyksiä. Huhtikuusta 2008 lähtien hän on kuvannut toista sataa törmäystä ja ladannut ne YouTubeen.

## Lähteet

## Aiheesta muualla

*
Arka Gdynia

**Morski Związkowy Klub Sportowy Arka Gdynia** eli usein lyhyemmin **Arka Gdynia** on jalkapalloseura Gdynian kaupungista Puolasta. Arka Gdynia pelaa Puolan toiseksi korkeimmalla sarjatasolla Fortuna I ligassa. Seura on perustettu vuonna 1929 nimellä **Klub Sportowy Gdynia.** Seuralla on kaksi Puolan Cupin mestaruutta (1979 ja 2017). Arka Gdynia on osallistunut myös UEFA:n vuosittain pitämään Eurooppa-liigaan. Arka Gdynia on myös varsin tunnettu väkivaltaisistaan ultrafaneistaan ja on samalla eräs Puolan kannatetuimpia jalkapalloseuroja. Suurinta Arkan kannatus on Pommerin alueella Puolassa. Arka Gdynian päävastus on Ekstaklasassa pelaava Lechia Gdańsk.

## Saavutuksia
*Puolan cup: (2) 1979, 2016–17.
*Puolan supercup: (2) 2017, 2018.

## Lähteet

## Aiheesta muualla

* Virallinen sivu
* Arka Gdynia (90minut.pl)
Kaukovaara

**Kaukovaara** voi tarkoittaa:

* Kusti Kaukovaara (ent. *Ellman*, 1892–1961), päätoimittaja.

; Kuvitteellisia Kaukovaaroja
* Kari Kaukovaara, Juha Hyppösen näyttelemä hahmo tv-sarjassa Metsolat
*Panu Kaukovaara, lentäjä tv-sarjassa *Salatut elämät*
* Iiris Kaukovaara, edellisen vaimo
* Edellisten lapset:
** Sampo Kaukovaara
** Aino Kaukovaara
** Otto Kaukovaara.
GP2 Unkarin Grand Prix 2008

**GP2 Unkarin Grand Prix 2008** oli GP2-kauden 2008 seitsemäs osakilpailu, joka ajettiin 2.–3. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

Lauantain kilpailun voittoon ajoi Barwa ITL Campos Team -tallin kuljettaja Lucas di Grassi. Sunnuntain kilpailun voitti Arden International -tallin Sébastien Buemi.
Yhdysvaltain presidentinvaalit 1788–1789

**Yhdysvaltain presidentinvaalit 1788–1789** olivat ensimmäiset Yhdysvaltain presidentinvaalit, jotka pidettiin 15. joulukuuta 1788 – 10. tammikuuta 1789. George Washington valittiin yksimielisesti presidentiksi ja John Adamsista tuli varapresidentti.

Vaalit suoritettiin aiemmin vuonna 1788 ratifioidun uuden perustuslain mukaisesti. Valitsijamiehiä oli 69, yhteensä kymmenestä osavaltiosta, ja jokaisella valitsijamiehellä oli kaksi ääntä. Kaikki valitsijamiehet antoivat yhden äänistään Washingtonille, josta näin tuli presidentti, ja toiseksi eniten ääniä (34) saaneesta John Adamsista tuli varapresidentti. Muita ehdokkaita olivat muun muassa John Jay (9), Robert Harrison (6), John Rutledge (6), John Hancock (4) ja George Clinton (3). Lisäksi viisi ehdokasta saivat kukin yhden tai kaksi ääntä.

## Lähteet
GP2 Euroopan Grand Prix 2008

**GP2 Euroopan Grand Prix 2008** oli GP2-kauden 2008 kahdeksas osakilpailu, joka ajettiin 23.–24. elokuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.

Lauantain kilpailun voitti Campoksen Vitali Petrov. Sunnuntain kilpailun voitti Petrovin tallikaveri Lucas di Grassi.

## Tulokset
### Aika-ajot

### Lauantain kilpailu

### Sunnuntain kilpailu

* Luca Filippi sijoittui toiseksi, mutta sai kilpailun jälkeen 25 sekunnin aikasakon kolaroituaan Romain Grosjeanin kanssa.

## Muuta
* Diego Nunesin ensimmäiset pisteet.

## Lähteet
GP2 Belgian Grand Prix 2008

**GP2 Belgian Grand Prix 2008** oli GP2-kauden 2008 yhdeksäs osakilpailu, joka ajettiin 6.–7. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.

Lauantain kilpailun voittoon ajoi ART GP:n Romain Grosjean. Sunnuntain kilpailun voitti Piquet Sportsin Pastor Maldonado.

## Tulokset
### Aika-ajot

* Karun Chandhokin sijoitusta pudotettiin 15. lähtöruudulla.
* Sébastien Buemin sijoitusta pudotettiin viidellä lähtöruudulla.

### Lauantain kilpailu

### Sunnuntain kilpailu

## Muuta
* Bruno Sennan viimeinen paalupaikka.
* Adrián Vallésin viimeinen kilpailu.

## Lähteet
La Châtelaine

**La Châtelaine** on kunta itäisessä Ranskassa Juran departementissa Burgundi-Franche-Comtén alueella. 

Kunnan nähtävyyksiä on keskiaikaisen linnan *Château de La Châtelaine*n rauniot.

## Lähteet

## Aiheesta muualla
Mont-sous-Vaudrey

**Mont-sous-Vaudrey** on kunta itäisessä Ranskassa Juran departementissa Burgundi-Franche-Comtén alueella.

Kunta on Ranskan presidenttinä vuosina 1879-1887 toimineen Jules Grévyn syntämäpaikka, ja tänne hänet on myös haudattu. 


Tiedosto:Buste_de_Jules_Grévy_à_Mont-sous-Vaudrey.JPG|Jules Grévym rintakuva


## Lähteet

## Aiheesta muualla
Katalonian kansanäänestys itsenäisyydestä 2017

Espanjaan kuuluvan Katalonian itsehallintoalueen aluehallinto järjesti **kansanäänestyksen itsenäisyydestä** 1. lokakuuta 2017. 
Katalonian aluehallinto kirjasi alueen itsenäistymistä ajavaan lakiluonnokseen kirjauksen, jonka mukaan alue julistautuisi itsenäiseksi 48 tunnin kuluessa kansanäänestyksestä, mikäli äänestäjien enemmistö kannattaisi itsenäisyyttä.

Espanjan hallitus vastusti kansanäänestyksen järjestämistä, ja huomautti, että äänestysmenettely oli Espanjan perustuslain vastainen. Myös maan perustuslakituomioistuin on kieltänyt äänestyksen, vaikkakaan Katalonian aluehallinto ei tunnusta tuomioistuimen toimivaltaa. Espanjan sisäministeri Juan Ignacio Zoido ilmoitti maan hallituksen aikovan estää itsenäisyysäänestyksen järjestämisen ”kaikin keinoin”. Katalonian aluehallinto puolestaan toi esille yksipuolisen itsenäisyysjulistuksen mahdollisuuden, mikäli kansanäänestyksen järjestäminen estetään.

Espanjan keskushallinnon poliisi Guardia Civil määrättiin estämään kansanäänestys. Poliisi takavarikoi lähes 10 miljoonaa äänestyslippua sekä pidätti ainakin 13 aluehallituksen virkamiestä, muun muassa Katalonian apulaistalousministerin Josep Maria Jovén.

## Kysymysasettelu
Kansanäänestyksessä kysyttiin seuraava kysymys: ”Haluatteko Kataloniasta itsenäisen valtion, joka on tasavalta?” Kysymykseen vastattiin joko kyllä tai ei. Kysymys ja vastausvaihtoehdot oli painettu vaalilippuun katalaaniksi, espanjaksi ja oksitaaniksi.

## Tulokset

## Mielipidetiedustelut
Seuraavat mielipidetiedustelut kansanäänestyksestä on julkaistu sen jälkeen, kun äänestyksen tarkka kysymysasettelu julkistettiin:

## Äänestyspäivä

Poliisi sulki suuren osan vaalihuoneistoista jo äänestystä edeltävänä päivänä. Äänestyspäivänä ainakin joillakin paikoilla äänestys ehti alkaa, mutta poliisi on tehnyt ratsioita äänestyspaikoille. Palomiehet puolestaan ovat luvanneet suojella äänestyspaikkoja. Satoja loukkaantui Espanjan poliisin pyrkiessä estämään kansanäänestyksen toteutumista. Yhteenotoissa loukkaantui yli 10 poliisia. 

## Lähteet

## Aiheesta muualla

* Katalonian kansanäänestys itsenäisyydestä 2017  
* Catalonia Votes
Kevät / Värimyrsky

__NOTOC__
**Kevät / Värimyrsky** on  Oranssin Pazuzun EP-levy, joka julkaistiin 14. huhtikuuta 2017. Yhdysvalloissa albumin julkaisi 20 Buck Spin. EP ilmestyi ennakkokuunteluun 10. huhtikuuta 2017 yksinoikeudella Loudwiren sivuille. Albumin kansikuvan on toteuttanut yhtyeen basisti Ontto.

Hyvin synkkä ja surumielinen ”Kevät” kertoo henkilökohtaisen painolastin järveen hukuttamasta henkilöstä, ja ”Värimyrsky” pettymyksen tuomasta halusta palata takaisin luonnon kiertokulkuun.

## Kappaleet
### A-puoli
#

### B-puoli
#

## Lähteet

## Aiheesta muualla
* 
*
Itävallan naisten jalkapallomaajoukkue

**Itävallan naisten jalkapallomaajoukkue** edustaa Itävaltaa naisten jalkapallon kansainvälisissä otteluissa.

Joukkue koostuu pääosin Itävallan ja Saksan naisten pääsarjoissa pelaavista pelaajista. Vuonna 2016 joukkue selviytyi ensimmäistä kertaa arvokisoihin, kun se selvitti tiensä vuonna 2017 käytyihin naisten Euroopan-mestaruuskilpailuihin.

## Historia
### Maajoukkuetoiminnan alku
Itävallan naisten maajoukkue pelasi ensimmäisen ottelunsa 6. heinäkuuta 1970 Meksikoa vastaan Barissa Italiassa osallistuen naisten epäviralliseen maailmanmestaruusturnaukseen, joka pidettiin 6. heinäkuuta ja 15. heinäkuuta välisenä aikana. Ensimmäisen ottelun lopputulos 9–0 oli tappio murskalukemin, joka on jäänyt yhdeksi huonoimmista joukkueen historiassa. Tällä tuloksella Itävalta oli nopeasti ulkona turnauksesta. Itävalta pelasi muutamia kuukausia myöhemmin Sveitsiä vastaan uusien Meksikoa vastaan kärsityn 9–0-tappion samoin numeroin.

Joukkue pelasi kaksi ystävyysottelua Sveitsiä vastaan naisten MM-kisojen alla vuosina 1978 ja 1990 häviten molemmat maalein 6–2 ja 5–1. Joukkue ei osallistunut vuosien 1991 tai 1995 MM-kisojen karsintoihin, mutta pelasi noihin aikoihin ystävyysotteluita. Itävalta osallistui vuoden 1997 EM-kilpailujen karsintoihin. Se oli sijoitettu B-luokan lohkoon 7 Sveitsin, Jugoslavian ja Kreikan kanssa. Se voitti jokaisen vastustajan kerran, pelasi tasan Kreikan kanssa ja hävisi Jugoslavialle ja Sveitsille. Itävalta sijoittui lohkossaan kolmanneksi, eikä selviytynyt EM-lopputurnaukseen. Itävalta ei osallistunut vuoden 1999 MM-kisojen karsintaan. Vuonna 1999 Itävalta pelasi kolme karsintaottelua vuoden 2001 EM-kisoihin.

### 2000- ja 2010-luvut
Joukkue aloitti vuoden 2000 3–0-tappiolla Belgiaa vastaan. Neljä päivää myöhemmin joukkue hävisi Puolalle 3–2, mutta voitti Walesin 1–0. Joukkue päätyi karsintalohkon kolmanneksi, eikä selvinnyt EM-lopputurnaukseen. Itävaltalaiset pelasivat ensimmäisen karsintaottelun vuoden 2003 MM-kisoihin Skotlantia vastaan häviten 2–1. Sen jälkeen Itävalta voitti Walesin 2–0. Heidän kolmas ottelunsa Belgiaa vastaan oli 3–1-tappio. Itävalta hävisi myös toisen ottelunsa Belgiaa vastaan 4–2. Kuukautta myöhemmin tästä joukkue pelasi Skotlantia vastaan häviten 5–0. Karsinnat päättyivät 1–1-tasapeliin Walesia vastaan. Itävalta saavutti neljä pistettä yhdestä voitosta ja yhdestä tasapelistä ja karsiutui lopputurnauksesta. Karsinnat vuoden 2011 MM-kisoihin joukkue aloitti heikosti, mutta saavutti kolmannen sijan lohkossaan kymmenellä pisteellä otettuaan kolme voittoa, yhden tasapelin ja kärsittyään neljä tappiota. Itävalta osallistui myös vuoden 2015 MM-karsintoihin, muttei selvinnyt lopputurnaukseen.

EM-lopputurnauksessa 2017 Itävalta voitti alkulohkonsa, kun se voitti Sveitsin 1–0 ja Islannin 3–0 sekä pelasi Ranskaa vastaan tasapelin 1–1. Puolivälierissä se voitti Espanjan rangaistuspotkukilpailussa maalein 5–3 mutta hävisi välierissä Tanskalle rangaistuspotkukilpailussa maalein 0–3.

EM-kilpailuissa 2022 Itävalta hävisi Englannille 0–1 ja voitti sen jälkeen Pohjois-Irlannin 2–0 sekä Norjan 1–0. Puolivälierissä Itävalta hävisi Saksalle 0–2.

## Lähteet
Ney (Jura)

**Ney** on kunta itäisessä Ranskassa Juran departementissa Burgundi-Franche-Comtén alueella.
 
Kunnan tunnetuimpia asukkaita on unkarilaissyntyinen pyöräilijä László Bodrogi, joka muutti kylään asumaan saatuaan Ranskan kansalaisuuden.

## Lähteet

## Aiheesta muualla
Lintulahti

**Lintulahti** on sukunimi, joka on muun muassa seuraavilla suomalaisilla henkilöillä:

*Arvo Lintulahti (1885–1958), kansanedustaja (Kokoomus), pankinjohtaja ja päätoimittaja
*Martti Lintulahti (1917–1982), diplomaatti
*Meri Lintulahti-Thomas (s. 1946), tv-esiintyjä, elokuvanäyttelijä ja yritysjohtaja.
Liskeard and Caradon Railway

**Liskeard and Caradon Railway** oli vuonna 1846 avattu kaivosrata Cornwallissa. Sitä pitkin kuljetettiin kupari- ja tinamalmia sekä graniittia Caradon Hillin kaivoksilta ja louhoksilta Moorswateriin. Sieltä kaivannaiset kuljetettiin Looen satamaan, aluksi pitkin Liskeard and Looe Union Canal -kanavaa ja myöhemmin rautateitse Liskeard and Looe Railwayta. Rautatie oli hevoskäyttöinen vuoteen 1862 asti.

Rautatie oli menestyksekäs kaivostoiminnan kukoistaessa, mutta se oli täysin riippuvainen kaivosliikenteestä. Niinpä kaivosten vähentäessä toimintaansa rautatie ajautui vaikeuksiin. Great Western Railway osti sen vuonna 1909, mutta jo vuonna 1916 se suljettiin ja raiteet purettiin, jotta saatiin materiaalia ensimmäistä maailmansotaa varten.

## Lähteet

## Aiheesta muualla
Bonlieu

**Bonlieu** on kunta itäisessä Ranskassa Juran departementissa Burgundi-Franche-Comtén alueella.
 
Kunnan alueella sijaitseva Bonlieujärvi kuuluu Ranskan Juran järvialueeseen. Ranskalainen kirjailija Charles Nodier vieraili järvialueella 1820-luvulla ja antoi sille nimen ”*Pieni Skotlanti*”.

## Lähteet

## Aiheesta muualla
Arvo Lintulahti

**Arvo Alexander Lintulahti** (1. huhtikuuta 1885 Vähäkyrö – 10. syyskuuta 1958 Lahti) oli suomalainen poliitikko. Lintulahti toimi Kokoomuksen kansanedustajana vuosina 1936–1939 edustaen Viipurin läänin läntistä vaalipiiriä. Lintulahti toimi myös Viipurin ja Lahden kaupunginvaltuuston sekä Lahden kaupunginhallituksen jäsenenä. Politiikan ulkopuolella Lintulahti toimi muun muassa Valtionrautateillä, Viipuri-lehden toimittajana ja toimitussihteerinä, Savo-Karjalan osakepankin prokuristina sekä saman pankin johtokunnan jäsenenä Viipurissa, Käsityöläispankin johtajana Viipurissa ja Lahdessa ja Karjalan päätoimittajana Lahdessa. Lintulahti toimi presidentin valitsijamiehenä vuonna 1931. Lintulahden vanhemmat olivat kaupanhoitaja Arthur Lindroth ja Maria Spira. Lintulahden puoliso vuodesta 1914 oli Saimi Kaarin Pylkkänen.

## Lähteet
Olargues

**Olargues** [ɔlaʁɡ] on Ranskan kunta Occitanien alueella Hérault’n departementissa. Kunnan asukasluku vuonna 2014 oli 666. Kunta kuuluu departementissaan Saint-Pons-de-Thomièresin kantoniin Béziersin arrondissementissa. Lähimpiä suurempia kaupunkeja ovat Narbonne 70 kilometriä etelään ja Béziers 50 kilometriä kaakkoon.

Jaur-joen varren kukkulalla sijaitseva Olargues kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluvat samasta departementista myös Minerve ja Saint-Guilhem-le-Désert.

## Lähteet

## Aiheesta muualla
Prévenchères

**Prévenchères** [pʁevɑ̃ʃɛʁ] on Ranskan kunta Occitanien alueella Lozèren departementissa. Kunnan asukasluku vuonna 2014 oli 259. Kunta kuuluu departementissaan Saint-Étienne-du-Valdonnezin kantoniin Menden arrondissementissa.

Prévenchèresin kunnan La Garde-Guérinin kylä kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluu samasta departementista myös Sainte-Enimie.

## Lähteet

## Aiheesta muualla
Sainte-Enimie

**Sainte-Enimie** on Ranskan kunta maan eteläosan Occitanien alueella Lozèren departementissa. Kunnan asukasluku vuonna 2014 oli 529. Kunta kuuluu departementissaan La Canourguen kantoniin Floracin arrondissementissa.

Tarn-joen jyrkkärotkoisessa laaksossa sijaitseva Sainte-Enimie kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluu samasta departementista myös Prévenchèresin kunnan kylä La Garde-Guérin.

## Lähteet

## Aiheesta muualla
Lagrasse

**Lagrasse** on Ranskan kunta maan eteläisellä Oksitanian alueella Auden departementissa. Kunnan asukasluku vuonna 2014 oli 557. Kunta kuuluu departementissaan Fabrezanin kantoniin Narbonnen arrondissementissa.

Orbieu-joen varrella sijaitseva Lagrasse kuuluu kauneimpien ranskalaiskylien järjestöön *[[Les Plus Beaux Villages de France]]*.

## Lähteet

## Aiheesta muualla
Beechingin leikkaukset

**Beechingin leikkaukset** (; myös *Beeching Axe*, ’Beechingin kirves’) olivat Yhdistyneen kuningaskunnan rataverkon supistamiseen ja uudelleenjärjestelyyn tähdänneitä toimenpiteitä. Ne saivat nimensä kahdesta British Railways Boardin julkaisemasta raportista, jotka oli laatinut tohtori Richard Beeching. Raportit julkaistiin vuosina 1963 (*The Reshaping of British Railways*) ja 1965 (*The Development of the Major Railway Trunk Routes*).

Ensimmäinen raportti sisälsi ehdotuksen 2&nbsp;363 rautatieaseman ja 8&nbsp;000 ratakilometrin sulkemisesta (55&nbsp;% asemista ja 30&nbsp;% rataverkosta). Tällä pyrittiin vähentämään rautateiden kärsimiä suuria tappioita, jotka johtuivat tieliikenteen tuomasta lisääntyneestä kilpailusta, ja pienentämään rataverkon ylläpitoon tarvittavaa rahamäärää. Lisäksi ensimmäisessä raportissa tehtiin muita vähemmälle huomiolle jääneitä suosituksia, kuten ehdotus konttiliikenteeseen siirtymisestä rahdin kuljetuksessa. Toisessa raportissa nostettiin esiin joitakin tärkeitä rataosuuksia, joille suositettiin suuria investointeja.

Protestien seurauksena jotkin asemat ja linjat säästyivät, mutta suurin osa suljettiin suunnitelman mukaan. Britanniassa Beechingin nimi yhdistetäänkin edelleen rataverkon suureen supistumiseen ja palvelujen menettämiseen. Muutama suljettu rata on myöhemmin avattu uudestaan, joitakin osuuksia on muutettu museorautateiksi ja joidenkin reitille on rakennettu auto- tai pyörätie. Loput linjat ovat jääneet rakennustöiden alle, muuttuneet takaisin pelto- ja laidunmaaksi tai ovat edelleen hylättynä.

## Katso myös
* Luettelo Beechingin leikkauksissa suljetuista rautatieasemista

## Lähteet

## Aiheesta muualla

* ''The Reshaping of British Railways'' Railways Archive. 
* ''The Development of the Major Railway Trunk Routes'' Railways Archive.
Fritz Thiedemann

**Fritz Thiedemann** (3. maaliskuuta 1918 Weddinghusen – 8. tammikuuta 2000 Heide) oli saksalainen esteratsastaja, kouluratsastaja ja olympiavoittaja.

Thiedemann voitti kouluratsastuksessa joukkuekilpailun olympiapronssia Helsingissä 1952. Hän menestyi kuitenkin paremmin esteratsastuksessa jossa voitti muun muassa joukkuekilpailussa olympiakultaa Tukholmassa 1956 ja Roomassa 1960 sekä olympiapronssia Helsingissä 1952. Lisäksi Thiedemann saavutti estaratsastuksessa muun muassa MM-hopeaa vuonna 1953 ja Euroopan mestaruuden vuonna 1958.

## Lähteet
* Profiili  Hall of Fame des Deutschen Sports 
* Fritz Thiedemann Bio, Stats, and Results  Olympics at Sports-Reference.com 

### Viitteet

## Aiheesta muualla
Les Rousses

**Les Rousses** on kunta itäisessä Ranskassa Juran departementissa Burgundi-Franche-Comtén alueella. Se sijaitsee Sveitsin rajalla.

Les Rousses on yksi neljästä kunnasta jonka alueella on hiihtokeskus Station des Rousses. Muut kolme kuntaa ovat Bois-d'Amont, Lamoura ja Prémanon. 

## Nähtävyyksiä
Kunnan nähtävyyksiä on vuosien 1848 ja 1862 välillä rakennettu linnoitus *Fort des Rousses*. Se rakennettiin suojaamaan Ranskaa Sveitsin hyökkäystä vastaan. Linnoitus on toiseksi suurin linnoitus Ranskassa. Linnoitusta ei käytetty koskaan sotilastarkoituksiin, ja se hylättiin vuonna 1919. Tämän jälkeen linnoitusta on käytetty lomaleirinä ja kommandojoukkojen koulutuskeskuksena. Nykyään linnoitus on Comté-juustojen jalostamo. 


Tiedosto:Fort_des_Rousses_01_by_Line1.JPG|Fort des Rousses
Tiedosto:Cave_affinage_Juraflore_-_Fort_des_Rousses_02_by_Line1.JPG|Juustoja kypsymässä linnoituksen luolissa


## Lähteet

## Aiheesta muualla
Eino Tulenheimo

**Otto Eino Tulenheimo** (28. toukokuuta 1885 Kangasala – 2. syyskuuta 1962 Helsinki) oli suomalainen poliitikko. Tulenheimo toimi Kokoomuksen kansanedustajana vuosina 1922–1927 edustaen Turun läänin eteläistä vaalipiiriä ja oli 1924–1927 eduskunnan laki- ja talousvaliokunnan puheenjohtajana. Tulenheimo toimi kaupunginvaltuutettuna Turussa, Tampereella ja Helsingissä, joista viimeisessä myös kaupunginvaltuuston puheenjohtajana sekä Helsingin kaupunginhallituksen jäsenenä. Tulenheimo kirjoitti ylioppilaaksi vuonna 1905, suoritti oikeustutkinnon vuonna 1909 ja sai varatuomarin arvon vuonna 1912. Politiikan ulkopuolella Tulenheimo toimi muun muassa asianajajana Turussa ollen siellä Kivimäki & Tulenheimon lakiasiaintoimiston toisena omistajana 1912–1920, Länsi-Suomen Osake-Pankin johtokunnan jäsenenä ja pääjohtajan varamiehenä Turussa vuodesta 1920, Tampereen Osake-Pankin pääjohtajana Tampereella 1924–1929, Maakuntain Pankki Oy:n pääjohtajana Helsingissä 1929–1932 ja asianajajana Helsingissä vuodesta 1932. Tulenheimon vanhemmat olivat urkujenrakentaja Bror Axel Thulé ja Minna Fredrika Meurman. Tulenheimon puoliso vuodesta 1910 oli Siiri Maria Ignatius. Tulenheimon veljiä olivat poliitikko, lakimies, yliopiston rehtori ja pääministeri Antti Tulenheimo (1879–1952), urkutehtailija Martti Tulenheimo (1883–1945) ja asianajaja Olli Tulenheimo (1891–1971).

Tulenheimo kuului Turussa asuessaan myös kirkkovaltuustoon. Keskuskauppakamarin jäsenenä hän oli 1926–1929. Hän oli Keskinäinen Vakuutuslaitos Sammon hallintoneuvoston jäsen vuodesta 1923 ja Henkivakuutusyhtiö Salaman hallintoneuvoston jäsen vuodesta 1931. Vuodesta 1926 hän oli myös Suomen Kaupunkien ja Maalaiskuntien Keskuslainakassa Oy:n johtokunnan jäsen ja vuodesta 1927 Turun yliopiston hallituksen jäsen.

## Lähteet
Palaja

**Palaja** [palaʒa] on Ranskan kunta Occitanien alueella Auden departementissa. Kunnan asukasluku vuonna 2014 oli 2&nbsp;233. Kunta kuuluu departementissaan Carcassonne-2-kantoniin Carcassonnen arrondissementissa. Kylä sijaitsee noin kuusi kilometriä Carcassonnesta kaakkoon ja kuuluu sen esikaupunkivyöhykkeeseen.

## Lähteet

## Aiheesta muualla
Wilhelm Büsing

**Wilhelm Büsing** (2. maaliskuuta 1921 Jade – 25. kesäkuuta 2023 Jade) oli saksalainen kenttäratsastaja ja olympiamitalisti.

Büsing voitti kenttäratsastuksessa joukkuekilpailun olympiahopeaa ja yksilökilpailun olympiapronssia Helsingissä 1952. Hän saavutti joukkuekilpailussa myös EM-hopeaa vuonna 1954.

## Lähteet
* 

### Viitteet

## Aiheesta muualla
Klaus Wagner

**Klaus Wagner** (16. tammikuuta 1922 Knauthain – 16. elokuuta 2001 Neindorf) oli saksalainen kenttäratsastaja ja olympiamitalisti.

Wagner saavutti kenttäratsastuksessa joukkuekilpailun olympiahopeaa Helsingissä 1952 ja Tukholmassa 1956. Hän kilpaili olympiatasolla myös Roomassa 1960 ja Méxicossa 1968. Wagner saavutti joukkuekilpailussa myös EM-hopeaa vuonna 1954.

## Lähteet
* Klaus Wagner Bio, Stats, and Results  Olympics at Sports-Reference.com 

### Viitteet
Otto Rothe

**Otto Rothe** (6. marraskuuta 1924 Samonienen, Preussi – 9. tammikuuta 1970 Bad Reichenhall) oli saksalainen kenttäratsastaja ja olympiamitalisti.

Rothe saavutti kenttäratsastuksessa joukkuekilpailun olympiahopeaa Helsingissä 1952 ja Tukholmassa 1956.

## Lähteet
* Otto Rothe Bio, Stats, and Results  Olympics at Sports-Reference.com 

### Viitteet
Ridge Racer (videopeli)

**Ridge Racer** () on Namcon kehittämä ajopeli, joka on julkaistu vuonna  kolikkopelinä. Peli on myöhemmin julkaistu PlayStationille ja sille on julkaistu useita jatko-osia.

## Pelaaminen
Pelin ajomallinnus on kaukana nykyisin suositummista realismiin pyrkivistä simulaatiopeleistä.

Peli oli yksi varhaisista teksturoitua 3D-grafiikkaa käyttävistä ajopeleistä.

## Lähteet

## Aiheesta muualla
* 
*
Dibentsylideeniasetoni

**Dibentsylideeniasetoni** eli **dibentsaaliasetoni** (C17H14O) on tyydyttymättömiin aromaattisiin ketoneihin kuuluva orgaaninen yhdiste. Yhdistettä voidaan käyttää ainesosana aurinkovoiteissa ja ligandina organometalliyhdisteissä.

## Ominaisuudet
Dibentsylideeniasetonilla on kolme cis-trans-isomeeriä, jotka ovat trans,trans-, cis,trans- ja cis,cis-isomeerit. Näistä stabiilein on trans,trans-isomeeri, joka on huoneenlämpötilassa kirkkaankeltaista kiteistä ainetta. Cis,trans-isomeeri on vaaleankeltainen kiteinen aine ja cis,cis-isomeeri on keltaista nestettä. Dibentsylideeniasetoni on veteen liukenematonta. Orgaanisista liuottimista sitä liuottavat hieman etanoli ja dietyylieetteri ja hyvin esimerkiksi asetoni ja kloroformi. Dibentsylideeniasetoni absorboi UV-säteilyä UV-A-alueella.

## Valmistus ja käyttö
Dibentsylideeniasetonin trans,trans-isomeeria voidaan valmistaa emäksisissä olosuhteissa bentsaldehydistä ja asetonista. Reaktio on tyypiltään aldolikondensaatio. Muita yhdisteen isomeereja valmistetaan vedyttämällä 1,5-difenyylipentadiyyni-3-onia tai 1,5-difenyylipent-1-en-4-yn-3-onia Lindlar-katalyytin läsnä ollessa.
:

Dibetnsylideeniasetonia käytetään sen UV-säteilyä absorboivien ominaisuuksien vuoksi aurinkovoiteissa. Sitä voidaan myös käyttää organometalliyhdisteiden ligandina esimerkiksi tris(dibentsylideeniasetoni)dipalladium(0):ssa.

## Lähteet
Saint-Côme-d’Olt

**Saint-Côme-d’Olt** on Ranskan kunta Oksitanian alueella Aveyronin departementin eteläosassa. Kunnan asukasluku vuonna 2014 oli 1&nbsp;338. Kunta kuuluu departementissaan Lot et Palanges’n kantoniin Rodezin arrondissementissa. 

Lotjoen laaksossa sijaitseva Saint-Côme-d’Oltin kunta kuuluu kauneimpien ranskalaiskylien järjestöön *[[Les Plus Beaux Villages de France]]*. Aveyronin departementissa sen jäsenkyliä Saint-Côme-d’Oltin lisäksi on yhdeksän.

## Lähteet

## Aiheesta muualla
Janne Kauria

**Janne Tapani Kauria** (s. 26. heinäkuuta 1978 Kotka) on suomalainen jalkapalloilija.

Kauria pelasi Veikkausliigassa yhteensä 40 ottelua, joissa hän teki yhden maalin. Kaudella 1999 hän pelasi Kotkan TP:ssä 25 ottelua maaleitta ja kaudella 2003 KooTeePeessä 15 ottelua tehden yhden maalin. Ensimmäisen liigaottelunsa Kauria pelasi 25. huhtikuuta 1999, kun Kotkan TP päätyi 1–1-tasapeliin Jazzin vieraana. Ainoan liigamaalinsa hän teki 20. heinäkuuta 2003, kun KooTeePee pelasi kotonaan 3–3-tasapelin Interiä vastaan.

Kaudella 2002 Kauria teki Hongalle 17 maalia voittaen Ykkösen maalikuninkuuden. Ykkösen kaudella 2004 Kauria teki Hongalle 13 maalia ollen sarjan maalipörssissä jaetulla kolmannella sijalla.

## Tilastot

## Lähteet
Everything Counts (Denigraten kappale)

**Everything Counts** on suomalaisen goottimetalli -yhtye Denigraten kolmas single, se julkaistiin vuoden 2003 kesäkuussa levymerkillä Warner Music Finland.

## Kappaleet
# 
# 

## Kokoonpano
* Micko Hell – laulu
* Seppo Nummela – kitara
* Pekka Pyrhönen – basso
* Tim Toivanen – rummut

## Lähteet
PFK Botev Plovdiv

**PFK Botev Plovdiv** () eli **Botev Plovdiv** on jalkapalloseura Plovdivin kaupungista. Seura pelaa Bulgarian korkeimmalla sarjatasolla A PFG:ssä. Seuralla on kaksi Bulgarian mestaruutta vuosilta 1929 ja 1967. Botev on pelannut useammalla kaudella Euroopan sisäissä turnauksissa, erityisesti Eurooppa-liigassa ja sen edeltäjässä UEFA Cupissa, mutta ei ole saavuttanut suurta menestystä.

## Lähteet
FC Chikhura Satškhere

**Football Club Chikhura Sachkhere** () on jalkapalloseura Satškheren kaupungista. Chikhura pelaa Georgian korkeimmalla sarjatasolla Umaghlesi Ligassa. Seura on pelannut useammalla kaudella Eurooppa-liigassa, mutta ei ole edennyt kolmatta karsintakierrosta pidemmälle. Chikhura Sachkhere on perustettu vuonna 1938.

## Lähteet
Cardaillac

**Cardaillac** [kaʁdajak] on Ranskan kunta Occitanien alueella Lotin departementissa, kymmenkunta kilometriä Figeacin kaupungista pohjoiseen. Kunnan asukasluku vuonna 2014 oli 595. Kunta kuuluu departementissaan Canton de Lacapelle-Marivalin kantoniin Figeacin arrondissementissa. 

1000-luvulla perustetun linnoituksen piiriin syntynyt Cardaillac kuuluu kauneimpien ranskalaiskylien järjestöön *[[Les Plus Beaux Villages de France]]*, johon Lotin departementista kuuluu viisi muutakin kylää. Linnoituksesta on jäljellä kolme kylän yläpuolelle kohoavaa, 1200-luvulta peräisin olevaa tornia.

## Lähteet

## Aiheesta muualla
GP2 Unkarin Grand Prix 2007

**GP2 Unkarin Grand Prix 2007** oli GP2-kauden 2007 seitsemäs osakilpailu, joka ajettiin 4.–5. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

Lauantain kilpailun voitti FMS Internationalin Adam Carroll. Sunnuntain kilpailun voitti Racing Engineeringin Javier Villa.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Markus Niemelä teki debyytin BCN Competicionilla korvaten Sakon Yamamoton.
* Marcos Martínez teki debyytin Racing Engineeringillä korvaten Ernesto Vison.
* Adam Carrollin viimeinen voitto.
* Roldán Rodríguezin ensimmäinen palkintosija.
* Pastor Maldonadon viimeinen kilpailu Tridentillä.

## Lähteet
Connah’s Quay Nomads FC

**Connah's Quay Nomads Football Club** on jalkapalloseura Connah's Quayn kaupungista Koillis-Walesista. Connah's Quay pelaa kaudella 2021-2022 Walesin korkeimmalla sarjatasolla Walesin Valioliigassa. Seura on perustettu vuonna 1946. Seura on pelannut kahdesti Eurooppa-liigan karsintakierroksilla, mutta ei ole edennyt toista kierrosta pidemmälle.

## Lähteet
Lautrec (Tarn)

**Lautrec** on Ranskan kunta Occitanien alueella Tarnin departementissa. Kunnan asukasluku vuonna 2014 oli 1&nbsp;784. Kunta kuuluu departementissaan Plaine de l'Agoût’n kantoniin Castresin arrondissementissa. 

Kunnasta on kotoisin taidemaalari Henri de Toulouse-Lautrecin suku. Lautrec tunnetaan myös vaaleanpunaisten valkosipulien viljelystä.

Keskiaikaisesta keskustastaan tunnettu Lautrec kuuluu kauneimpien ranskalaiskylien järjestöön *[[Les Plus Beaux Villages de France]]*, johon Tarnin departementista kuuluu viisi muutakin kylää.

## Lähteet

## Aiheesta muualla

*Kunnan sivusto
Kauria

**Kauria** voi tarkoittaa:

* Eino Kauria (vuoteen 1930 *Fagerlund*, 1903–1997), koristetaiteilija
* Janne Kauria (s. 1978), jalkapalloilija
* Sari Kauria (s. 1964), karateka.
Mustahartiaopossumi

**Mustahartiaopossumi** eli **kaulusvillaopossumi** (*Caluromysiops irrupta*) on pussieläimiin kuuluva nisäkäslaji. Lajia tavataan sademetsäalueilta Brasiliassa, Kolumbiassa ja Perussa.

Lajin tunnistaa hartioista etujalkoihin kulkevasta leveästä mustasta juovasta. Mustahartiaopossumi etsii öisin ruokaa puista. Se käyttää ravintonaan kukkien mettä, hedelmiä ja pieniä eläimiä. Eläimen pää on valkoinen, ja yltä tuuheakarvainen, alta karvaton häntä on harmaa. Kantoaika kestää 13-14 päivää, minkä jälkeen syntyy kaksi poikasta.

## Lähteet
GP2 Turkin Grand Prix 2007

**GP2 Turkin Grand Prix 2007** oli GP2-kauden 2007 kahdeksas osakilpailu, joka ajettiin 25.–26. elokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.

Lauantain kilpailun voitti ART GP:n Lucas di Grassi, jolle voitto oli uran ensimmäinen. Sunnuntain kilpailun voitti iSportin Timo Glock.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Henri Karjalainen teki debyytin BCN Competicionilla korvaten edellisessä Unkarin GP:ssä olkapäänsä loukanneen Markus Niemelän.
* Ricardo Risatti teki debyytin Tridentillä korvaten Pastor Maldonadon.
* Lucas di Grassin ensimmäinen voitto.
* Alexandre Negrãon ensimmäinen palkintosija.
* ART GP:n ensimmäinen voitto sitten Britannian GP:n 2006.

## Lähteet
Johan Brüning

**Johan Vilhelm Brüning** (20. heinäkuuta 1877 Heide, Holstein, Saksan keisarikunta – 8. elokuuta 1949 Hämeenlinna) oli suomalainen eläinlääkäri ja sotakoirakoulun perustaja.

Brüningin vanhemmat olivat oluenpanija Wilhelm Friedrich Christian Brüning ja Maria Eugenia Ruckman. Hän pääsi ylioppilaaksi 1895 Kuopion yksityislyseosta ja valmistui elänlääkäriksi 1909 Dresdenin korkeakoulusta. Brüning opiskeli eläinlääkäriksi Saksassa Dresdenissä, koska Suomessa ei ollut koulutusta alalle siinä vaiheessa. Myöhemmin hän teki useita opintomatkoja ulkomaille. 

Brüning oli eläinlääkärinä Sipoossa, Savonlinnassa ja Ruokolahdella ja hoiti tilapäisesti myös piirieläinlääkärin virkoja. Hän toimi Hämeenlinnan kaupungin eläinlääkärinä 15 vuoden ajan vuodesta 1930 alkaen. Brüning tuli eläintauteja, erityisesti koirien sairauksia. Hän oli luomassa saksanpaimenkoirakantaa Suomeen toimiessaan kasvattajana sekä näyttelyissä palinto- ja arvostelutuomarina.

Suomen sisällissodan aikana Brüning oli Viipurin rintamalla yleisesikuntaeläinlääkärinä ja vastasi Seppälänmäen sotakoiraosaston nimellä tunnetun sotakoirakoulun perustamisesta. Vuonna 1919 hän perusti Vuoksenniskalle Valtion poliisikoirasiittolan ja kuljettajakoulun. Koulu siirrettiin parin vuoden kuluttua Hämeenlinnaan, ja sen nimenä oli aluksi *Valtion poliisikoirasiittola*. Koulun rakennukset ja koiratarhat sijoitettiin Ojoisten virkatalon maille. Brüning johti myös Hämeenlinnan suojeluskunnan sotakoiraosastoa. Hän kehitti suojeluskuntaa varten koiran vetämät 23 kilon painoiset konekiväärirattaat kesäkäyttöön, talvella koira veti konekivääriä ahkiossa. 

Brüning oli naimisissa Lahja Paavolan (1885–1964) kanssa, joka oli muun muassa Hämeenlinnan Lotta Svärd -osaston puheenjohtajana vuosina 1925–1929.

Johan Brüning on haudattu Ahveniston hautausmaalle Hämeenlinnaan.

## Teoksia
* *Kilpailujärjestelmä poliisikoiria varten : PHV:n (Polizei Hund Verein) mukaan*. Tekijä, Savonlinna 1916
* *Koiran kasvatus ja opetus*. Tekijä, Hämeenlinna 1926, 2. painos Karisto 1945, 3. lis. painos 1948
* *Suojeluskoirat*. Hämeenlinna 1926
* *Tuotannollinen kaniininhoito*. Tekijä, Hämeenlinna 1929
* *Kotimainen kriminahka suomalaisesta maatiaislampaasta*. Tekijä, Hämeenlinna 1936
* *Kaniininhoito lihapulan lieventäjäksi*. Hämeenlinna 1941
* *Eläinrääkkäys - eläinsuojelu*. Suomen eläinsuojeluyhdistys, Lentolehtinen 6. Helsinki 1948

## Lähteet

## Aiheesta muualla
* Suomen armeijakoira 20-vuotias, Suomen Suomen Kennelklubin Aikakauskirja 43. vuosikerta, 11 vihko 1938, Johan Brüningin selostus sotakoirakoulutuksen aloittamisesta Suomessa
Seyssel (Haute-Savoie)

**Seyssel** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Rhônejoen vasemmalla rannalla. Joen vastakkaisella rannalla oleva kunta on Seyssel (Ain). Kaupungit yhdistävä vanha silta (*Vieux pont de Seyssel*) on vuonna 1838 rakennettu riippusilta.

Antiikin aikana nykyisen Seysselin lähellä sijaitsi Condaten kaupunki.


Tiedosto:Seyssel_(Haute-Savoie).jpg|Rhônejoki sekä kuvassa vasemmalla Seyssel (Ain) ja oikealla Seyssel (Haute-Savoie)
Tiedosto:Vieux-pont-seyssel.jpg|Vieux pont de Seyssel


## Lähteet

## Aiheesta muualla
Mikidi & Gaiaf

**Mikidi & Gaiaf** on suomiräp-yhtye Mellunmäestä, Itä-Helsingistä. Yhtyeeseen kuuluvat Mikidi Mäkinen ja Abu Gaiaf. He ovat julkaisseet Uhka naapurissa -nimisen albumin vuonna 2014.

Mikidi & Gaiaf julkaisivat Instagram-palvelussa 18.5.2017 kuvan, jossa oli teksti "Kiitos 2011-2017". Tämä kuva aloitti suuren huhumyllyn siitä, että yhtye on hajonnut. Mutta 1.9.2017 he julkaisivat Facebookissa kuvan, jonka kuvatekstissä kerrottiin, että uusi levy on jälleen työn alla.
Ida von Nagel

**Ida Leopoldine Sophie Elizabeth von Nagel** (15. toukokuuta 1917 Beberbeck – 29. elokuuta 1971 Ostenfelde) oli saksalainen kouluratsastaja ja olympiamitalisti.

Von Nagel voitti kouluratsastuksessa joukkuekilpailun olympiapronssia Helsingissä 1952.

## Lähteet
* 
* Ida von Nagel Bio, Stats, and Results Olympics at Sports-Reference.com 

### Viitteet
GP2 Italian Grand Prix 2007

**GP2 Italian Grand Prix 2007** oli GP2-kauden 2007 yhdeksäs osakilpailu, joka ajettiin 8.–9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

Lauantain kilpailun voitti paalupaikalta startannut Campoksen Giorgio Pantano. Sunnuntain kilpailun voitti iSportin Timo Glock.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Markus Niemelä palasi takaisin BCN Competicionille oltuaan sivussa edellisestä Turkin GP:stä loukkaantumisen vuoksi.
* Olivier Pla korvasi DPR:llä Christian Bakkerudin.
* Campoksen ensimmäinen paalupaikka.
* Ricardo Risattin ensimmäinen piste.

## Lähteet
Heinz Pollay

**Heinrich ”Heinz” Pollay** (4. helmikuuta 1908 Köslin – 14. maaliskuuta 1979 München) oli saksalainen kouluratsastaja ja olympiavoittaja.

Pollay voitti kouluratsastuksessa yksilökilpailun ja joukkuekilpailun olympiakultaa Berliinissä 1936 ja joukkuekilpailun olympiapronssia Helsingissä 1952, missä hän oli yksilökilpailun seitsemäs. Hän vannoi tuomarivalan Münchenin kesäolympialaisten 1972 avajaisissa .

## Lähteet
* 
* Heinz Pollay Bio, Stats, and Results Olympics at Sports-Reference.com 

### Viitteet
GP2 Belgian Grand Prix 2007

**GP2 Belgian Grand Prix 2007** oli GP2-kauden 2007 kymmenes osakilpailu, joka ajettiin 15.–16. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.

Lauantain kilpailun voitti Damsin Nicolas Lapierre. Sunnuntain kilpailun voitti Durangon Karun Chandhok, jolle voitto oli uran ensimmäinen.

## Tulokset
### Aika-ajot

### Lauantain kilpailu

### Sunnuntain kilpailu

* Timo Glock kolaroi lämmittelykierroksella Ricardo Risattin kanssa eikä näin ollen startannut kisaan.

## Muuta
* Christian Bakkerud palasi takaisin DPR:llä oltuaan sivussa edellisestä Italian osakilpailusta.
* Ricardo Risattin uran viimeinen kilpailu.
* Sébastien Buemin viimeinen kilpailu ART:lla.
* Adrian Zauggin viimeinen kilpailu Ardenilla.
* Nicolas Lapierren uran viimeinen paalupaikka ja voitto.
* Karun Chandhokin uran ensimmäinen voitto.
* Durangon ensimmäinen voitto sitten Euroopan GP:n 2005.

## Lähteet
Jessica Player

**Jessica Player** (s. 27. joulukuuta 1982 Cheyenne, Wyoming) on yhdysvaltalainen entinen lapsinäyttelijä. Hän esitti Blake ja Krystle Carringtonin (John Forsythe ja Linda Evans) tytärtä Krystinaa 1980-luvun televisiosarjassa *[[Dynastia (vuoden 1981 televisiosarja)|Dynastia]]*. Hän oli mukana myös minisarjassa *[[Dynastia – viimeinen luku]]* (1991).

## Lähteet
Herbert Kemmer

**Herbert Erich Kemmer** (13. toukokuuta 1905 Berliini – 10. joulukuuta 1962) oli saksalainen maahockeypelaaja ja olympiamitalisti.

Kemmer pelasi Saksan miesten maajoukkueessa vuosina 1928–1936 yhteensä 17 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua, ja olympiapronssijoukkueeseen Amsterdamissa 1928, missä hän pelasi kahdessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.

## Lähteet
* Herbert Kemmer Bio, Stats, and Results Olympics at Sports-Reference.com 

### Viitteet
Erwin Keller

**Erwin Victor Hermann Oswald Keller** (8. huhtikuuta 1905 Concepción, Chile – 31. heinäkuuta 1971 Länsi-Berliini) oli saksalainen maahockeypelaaja ja olympiamitalisti.

Keller pelasi Saksan miesten maajoukkueessa vuosina 1928–1938 yhteensä 16 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.

Keller on kuuluisan hockeysuvun kantaisä: hänen poikansa Carsten Keller voitti lajin olympiakultaa Münchenissä 1972, ja myös Carstenin lapsista tytär Natascha Keller sekä pojat Andreas Keller ja Florian Keller ovat kaikki olympiavoittajia. Florianin vaimo Navina Omilade on jalkapallon olympiamitalisti.

## Lähteet
* Erwin Keller Bio, Stats, and Results Olympics at Sports-Reference.com 

### Viitteet
Paul Mehlitz

**Paul Mehlitz** (25. joulukuuta 1906 – 7. joulukuuta 1982) oli saksalainen maahockeypelaaja ja olympiamitalisti.

Mehlitz pelasi Saksan miesten maajoukkueessa vuosina 1927–1937 yhteensä 26 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kaksi ottelua ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.

## Lähteet
* Paul Mehlitz Bio, Stats, and Results Olympics at Sports-Reference.com 

### Viitteet
SPAL 2013

**Società Polisportiva Ars et Labor 2013**, lyhennettynä **SPAL**, on jalkapalloseura Ferrarasta, Italiasta. Se pelaa kotiottelunsa 19&nbsp;000 katsojaa vetävällä Stadio Paolo Mazzalla. Kaudella 2016–2017 SPAL voitti Serie B:n ja nousi Serie A:han, jossa se pelasi kolme kautta ennen putoamistaan. Joukkue pelasi Serie A:ssa 17 peräkkäistä kautta 1951–1968 ja sijoittui parhaimmillaan seitsemänneksi kaudella 1959–1960. Kaudella 2023–2024 joukkue pelaa Serie C:ssä.

2010-luvulla menestysvuotensa kokenut Matteo Ferrari on seuran kasvatti. Suomalaisista Sauli Väisänen pelasi SPAL:issa 2017–2019, ja syyskuussa 2020 nuori Patrik Raitanen siirtyi ferraralaisten riveihin. 

## Lähteet
Detlef Okrent

**Detlef Okrent** (26. lokakuuta 1909 Rostock – 24. tammikuuta 1983) oli saksalainen maahockeypelaaja ja olympiamitalisti.

Okrent pelasi Saksan miesten maajoukkueessa sen saavuttaessa olympiahopeaa Berliinissä 1936. Okrent pelasi ottelussa Tanskaa vastaan, mikä jäi hänen ainoaksi miesten maaottelukseen. Hänen pelaajauransa aikana ei pelattu maailman- eikä euroopanmestaruuskilpailuja.

## Lähteet
* Detlef Okrent Bio, Stats, and Results Olympics at Sports-Reference.com 

### Viitteet
Franclens

**Franclens** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Rhônejoen vasemmalla rannalla. Joen vastakkaisella rannalla oleva kunta on Injoux-Génissiat. Kunnat yhdistää jokeen vuonna 1948 rakennettu Génissiat’n pato (*Barrage de Génissiat*). Pato on 104 metriä korkea. Se oli valmistuttuaan Ranskan suurin vesivoimala sekä sodanjälkeisen jälleenrakennuksen symboli. Voimalaitoksessa on 6 turbiinia.

## Lähteet

## Aiheesta muualla